Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: a település lakóinak egy része a dögkútnál szerzi be az élelmiszert. Az 1993. évi LIX. törvény 16. § (2) bekezdésében
Paragraph Index: 978

a település lakóinak egy része a dögkútnál szerzi be az élelmiszert. Az 1993. évi LIX. törvény 16. § (2) bekezdésében kapott felhatalmazással élve az országgyűlési biztos a fenti cikk alapján hivatalból vizsgálatot indított. Az országgyűlési biztos megállapította, hogy a Polgáron működő dögkút jelenleg a jogszabály által támasztott követelményeknek nagyrészt megfelel. Hiányosság, hogy a gyűjtőhely területén hullakamra, bontóhely nincs annak ellenére, hogy a szabályzat az állati hulladéknak az ártalmatlanná tételig való megőrzése és boncolása céljából a fenntartó számára előírja a jól fertőtleníthető és zárt kamra létesítésének kötelezettségét. Polgáron a gyűjtőhely területén lévő építményben a takarító- és fertőtlenítőszereket, munkaeszközöket helyezték el. Az állati hulladék tárolása az elszállítások közötti időben a konténerekben történik, míg a boncolandó állati tetemeket a debreceni Állat-egészségügyi Állomásra szállítják. A hullakamra hiánya fennáll, az országgyűlési biztos azonban nem tud abban állást foglalni, hogy a hullakamra hiánya egészségügyi szempontból milyen következményekkel járhat. „A gyűjtőkonténerek fedéllel ellátottak, de nem zárhatók”, állapította meg egy korábbi vizsgálat. Az utóbb lefolytatott helyszíni ellenőrzésről készült jegyzőkönyv erre a problémára nem tér ki, így a biztosnak nem volt tudomása arról, hogy ezt a hiányosságot időközben pótolták-e. Az országgyűlési biztos megállapította, hogy a polgári dögkút üzemeltetője számos intézkedést tett a korábbi hatósági ellenőrzés során feltárt hiányosságok orvoslása érdekében. A polgármester tájékoztatása szerint a gyűjtőhely üzemeltetését végző Városgondnokságnak 1998-ban 400 000 Ft-ot kellett pótlásokra és javításokra fordítania. Az országgyűlési biztos méltányolta az önkormányzatnak a dögkutakra vonatkozó jogszabályi rendelkezések megtartása érdekében tett erőfeszítéseit, a hullakamra létesítése azonban az Állat-egészségügyi Szabályzat alapján kötelező, így annak hiánya veszélyeztetheti az egészséges környezethez való jogot és azzal összefüggésben sérti a jogállamiságból fakadó jogbiztonság alkotmányos elvét. A visszásság orvoslása érdekében az országgyűlési biztos felkérte a Hajdú-Bihar megyei Állategészségügyi és Élelmiszer-ellenőrző Állomás igazgatóját, hogy vizsgálja meg, milyen következményekkel jár a polgári gyűjtőhelyen a hullakamra hiánya, figyelemmel az állati hullák megőrzésének és boncolásának jelenlegi gyakorlatára. Kérte továbbá, hogy vizsgálata térjen ki a gyűjtőkonténerek zárhatóságának kérdésére is. 2000/88/II. szám Az állomás igazgató főállatorvosa válaszában közölte, hogy a zárt dögkamra és boncoló az önkormányzat kötelezettségvállalása alapján 1999. december 31-ig elkészül. Az önkormányzat ugyancsak a fenti határidőre vállalta a telepen meglévő nagyméretű konténer zárttá tételét is. A főállatorvos álláspontja szerint ezekkel a kiegészítésekkel a dögkút üzemeltetése a jogszabályban előírt szinten biztosítható. OBH 7879/1997. A határértéket meghaladó károsanyag-kibocsátás, továbbá a határértéket szintén meghaladó zajkeltő tevékenység sérti a kibocsátó üzem környezetében lakók egészségét. A környezetvédelmi hatóság intézkedéséhez szükséges közegészségügyi hatósági hozzájárulásról való döntés elmulasztása a jogállamiságból fakadó jogbiztonság elvével összefüggésben sérti a legmagasabb szintű testi és lelki egészséghez való jogot. Az állampolgári jogok országgyűlési biztosához 33 család nevében érkezett beadványban az indítványozók az Alföldi Nyomda Rt. Debrecen, Böszörményi úti telephelyén folytatott környezetszennyező tevékenységet sérelmezték. A panaszosok előadták, hogy a levegő- és zajszennyezés a nyomda Rotoman gépsorának működése során keletkezik. A levegőtisztaság-védelem vonatkozásában kapott tájékoztatás leglényegesebb megállapítása, hogy az ÁNTSZ által a nyomda környezetében végzett imissziómérés eredménye több alkalommal is határérték-túllépést mutatott. A nyomda a Tiszántúli Környezetvédelmi Felügyelőség határozatait megfellebbezte, bírósági határozat még nem

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes